laion/Wikipedia-Exotic huggingface dataset:
נטלי פרס

נטלי פְּרֵס (באנגלית: Natalie Press; נולדה ב-15 באוגוסט 1980) היא שחקנית יהודייה-אנגלייה. ב-2010 הייתה מועמדת לפרס באפט"א על תפקידה בדרמה של ה-BBC "חמש בנות" בבימויה של פיליפה לות'ורפ. היא מוכרת מהופעתה בסרט הקולנוע "אהבה של קיץ", ובסרטים עצמאיים אחדים בהם הסרט הקצר "Wasp" שזכה ב-2005 בפרס האוסקר לסרט הקצר הטוב ביותר בלייב אקשן. נטלי פרס נולדה בצפון לונדון. היא גדלה כיהודייה (אביה הוא יהודי ואמה הייתה קתולית שהתגיירה). היא למדה אמנות יפה באוניברסיטה, ואחר כך עבדה בעבודות זמניות במזכירות, וכפקידה בחנות וידאו על להצלחת הסרט "אהבה של קיץ". הופעתה הראשונה של פרס בטלוויזיה הייתה ב-2001 בסדרת הטלוויזיה "הולבי סיטי". הופעת הבכורה שלה בקולנוע היה בסרט קצר בשם "Wasp" משנת 2003, שזכה ב-2005 בפרס אוסקר לסרט הקצר הטובה ביותר. היא זכתה להכרה על הופעתה בסרט "אהבה של קיץ" משנת 2004 וזכתה בפרסים מטעם חוג מבקרי הקולנוע של לונדון ומטעם פרסי הקולנוע הבריטי של איבנינג סטנדרד. עוד הייתה מועמדת לפרס האקדמיה האירופית לקולנוע בקטגוריית השחקנית האירופית הטובה ביותר. ההופעה המקצועית הראשונה של פרס בתיאטרון הייתה במחזה "The Weather" מאת קלייר פולארד, שהועלה בתיאטרון רויאל קורט ב-2004 במסגרת עונת מחזאים צעירים. ב-2005 גילמה פרס את קאדי טורווידרופ (לבית ג'ליבי) בסדרת הדרמה "בית קדרות" של ה-BBC, עיבוד לרומן באותו שם מאת צ'ארלס דיקנס. עוד ב-2005 השתתפה בדרמה הטלוויזיונית "מר הארווי מדליק נר". ב-2005 כיכבה פרס בסרט "Song of Songs" של ג'וש אפיגנאנסי (אנ'), שזכה בפרס הסרט הבריטי הטוב ביותר בפסטיבל אדינבורו. ב-2006 שיחקה פרס בסרט קצר של אותו במאי "Ex Memoria", בהפקה של המפיקה זוכת האוסקר מיה בייז (Mia Bays). הסרט עוסק באישה החולה במחלת אלצהיימר. פרס גילמה את הדמות הראשית בצעירותה. הסרט היה מועמד לפרס הסרט הקצר הטוב ביותר מטעם הקולנוע הבריטי העצמאי. ב-2006 הופיעה פרס בסרט "Red Road" (בבימויה של אנדריאה ארנולד שביימה גם את "Wasp") שזכה בפרס בפסטיבל קאן בשנת 2006. עוד שיחקה בדרמה בת שני חלקים בשם "Damage" ששודרה בטלוויזיה האירית. באותה שנה זכתה בפרס מגזין גלאמור (אנ') לשחקנית החדשה הטובה ביותר. ב-8 במרץ 2007 הופיעה פרס בערב התרמה שנערך בגלריית אמנות וייטצ'אפל (אנ') לצדם של ריס איוואנס, מרטין מק'קוצ'ון וסמנתה מורטון. ב-2007 הייתה פרס, יחד עם ססיליה דין והלנה כריסטנסן, אחת מ"הפנים החדשות" של חברת הביגוד היפנית Uniqlo. עוד באותה שנה השתתפה בווידאו קליפ של השיר "Stalker" של להקת Turin Brakes. באוקטובר 2007 שיחקה במחזה רדיופוני של ה-BBC בשם "Wes Bell" מאת מת'יו ברוטון. ב-2008 הופיעה פרס בסרט קצר בשם "Son" שכתב וביים דניאל מולוי, שזכה בפרסים בינלאומיים בהם הסרט הקצר הבריטי הטוב ביותר בפסטיבל הסרטים הבינלאומי של אדינבורו. היא גם כיכבה בסרט "Inseparable" לצדו של בנדיקט קמברבאץ', ובסרט "In Transit", סרט דרמה המתרחש ברוסיה בתקופת מלחמת העולם השנייה, בהשתתפות ג'ון מלקוביץ'. ב-2010 הייתה פרס מועמדת לפרס אינדפנדנט ספיריט בקטגוריית שחקנית המשנה הטובה ביותר על הופעתה בסרט "50 גברים מתים מהלכים". ב-2012 הופיעה פרס בתפקיד הראשי בדמות רוזמרי בדרמה התקופתית "Where I Belong". ב-2015 גילמה את דמותה של אמילי דייוויסון בסרט הקולנוע "סופרג'יסטיות". מדיה וקבצים בנושא נטלי פרס בוויקישיתוף נטלי פרס, במסד הנתונים הקולנועיים IMDb (באנגלית) נטלי פרס, באתר AllMovie (באנגלית) נטלי פרס, במסד הנתונים הקולנועיים KinoPoisk (ברוסית) Thejc.com LIZZIE EDMONDS, Suffragette star Natalie Press: My role as a ‘martyr’ was empowering, 23 October 2015
עונת 2014 בגביע ליברטדורס

עונת 2014 בגביע ליברטדורס הייתה העונה ה-55 של התחרות הדרום-אמריקאית לקבוצות כדורגל, והיא אורגנה על ידי CONMEBOL. המשחק הראשון התקיים ב-28 בינואר 2014 והתחרות הסתיימה ב-13 באוגוסט 2014. בתחרות השתתפו 38 קבוצות מכל מדינות חברי הארגון ומקסיקו. התחרות הסתיימה בניצחון של סן לורנסו, וזאת בפעם הראשונה בתולדות המועדון. בכך הופסק רצף של 4 שנים בהן קבוצה ברזילאית ניצחה בתחרות. לראשונה מאז 1991 ברזיל לא הייתה מיוצגת בחצי הגמר ולראשונה מאז 2004 בסדרת הגמר. בתחרות השתתפו 38 קבוצות: ברזיל - 6 ארגנטינה - 5 אקוודור, קולומביה, פרו, צ'ילה,בוליביה,אורוגוואי, פרגוואי, ונצואלה, מקסיקו- 3 (כל אחת) בתחילה 12 קבוצות (1 מכל המדינות המשתתפות ו-2 מברזיל) התחרו על 6 מקומות במשחקי הבתים. בשלב הראשון הקבוצות חולקו ל-8 בתים, ושתי קבוצות מכל בית העפילו לשלב השני. החל מהשלב השני הקבוצות שיחקו בשיטת נוקאאוט. בכל השלבים נערכו משחק בית ומשחק חוץ. על ניצחון הוענקו שלוש נקודות ועל תיקו נקודה בודדת. במידה ומספר קבוצות בבית סיימו עם אותו מספר נקודות, ההכרעה הייתה נקבעת לפי סדר חשיבותם של התנאים הבאים: יתרון בהפרש שערים, יתרון בשערים שנכבשו, חוק שערי חוץ, בעיטות עונשין. בסדרת הגמר חוק שערי חוץ לא בתוקף. במקומו הייתה תוספת זמן ובעיטות עונשין במידת הצורך. הקבוצות דורגו בהתאם להישגיהן בשלב הבתים: 1-8 מנצחות הבית, 9-16 הקבוצות שסיימו במקום השני. לאחר בעיטות עונשין בזכות שער חוץ מדיה וקבצים בנושא עונת 2014 בגביע ליברטדורס בוויקישיתוף אתר האינטרנט הרשמי של עונת 2014 בגביע ליברטדורס עונת 2014 בגביע ליברטדורס, ברשת החברתית פייסבוק עונת 2014 בגביע ליברטדורס, ברשת החברתית אקס (טוויטר) פרטים על התחרות
עונת 2015 בגביע ליברטדורס

עונת 2015 בגביע ליברטדורס הייתה העונה ה-56 של התחרות הדרום-אמריקאית לקבוצות כדורגל, והיא אורגנה על ידי CONMEBOL. המשחק הראשון התקיים ב-3 בפברואר 2015 והתחרות הסתיימה ב-5 באוגוסט 2015. בתחרות השתתפו 38 קבוצות מכל מדינות חברי הארגון ומקסיקו. התחרות הסתיימה בניצחון של ריבר פלייט, וזאת בפעם השלישית בתולדות המועדון. בתחרות השתתפו 38 קבוצות: ארגנטינה - 6 ברזיל - 5 אקוודור, קולומביה, פרו, צ'ילה,בוליביה,אורוגוואי, פרגוואי, ונצואלה, מקסיקו- 3 (כל אחת) בתחילה 12 קבוצות (1 מכל המדינות המשתתפות ו-2 מברזיל) התחרו על 6 מקומות במשחקי הבתים. בשלב הראשון הקבוצות חולקו ל-8 בתים, ושתי קבוצות מכל בית העפילו לשלב השני. החל מהשלב השני הקבוצות שיחקו בשיטת נוקאאוט. בכל השלבים נערכו משחק בית ומשחק חוץ. על ניצחון הוענקו שלוש נקודות ועל תיקו נקודה בודדת. במידה ומספר קבוצות בבית סיימו עם אותו מספר נקודות, ההכרעה הייתה נקבעת לפי סדר חשיבותם של התנאים הבאים: יתרון בהפרש שערים, יתרון בשערים שנכבשו, חוק שערי חוץ, בעיטות עונשין. בסדרת הגמר חוק שערי חוץ לא בתוקף. במקומו הייתה תוספת זמן ובעיטות עונשין במידת הצורך. הקבוצות דורגו בהתאם להישגיהן בשלב הבתים: 1-8 מנצחות הבית, 9-16 הקבוצות שסיימו במקום השני. בוקה ג'וניורס נפסלה מהמשך התחרות עקב התנהגות האוהדים לאחר בעיטות עונשין מדיה וקבצים בנושא עונת 2015 בגביע ליברטדורס בוויקישיתוף אתר האינטרנט הרשמי של עונת 2015 בגביע ליברטדורס (בספרדית) פרטים על התחרות עונת 2015 בגביע ליברטדורס, ברשת החברתית פייסבוק
ברנדן מארי

ברנדן מארי (באנגלית: Brendan Murray; נולד ב-16 בנובמבר 1996) הוא זמר אירי, וחבר לשעבר בלהקה "HomeTown". מארי שימש נציג אירלנד לאירוויזיון 2017 שנערך בקייב, עם השיר "Dying to Try". מארי הופיע בחצי הגמר השני שנערך ב-11 במאי, כתשיעי בסדר ההופעות, אך לא העפיל לגמר. ברנדון השתתף בעונה ה-15 של אקס פקטור בריטניה (The X-factor UK) העפיל עד לחצי הגמר אך לא עלה לגמר. מדיה וקבצים בנושא ברנדן מארי בוויקישיתוף ברנדן מארי, ברשת החברתית פייסבוק ברנדן מארי, ברשת החברתית אקס (טוויטר) ברנדן מארי, ברשת החברתית אינסטגרם ברנדן מארי, סרטונים בערוץ היוטיוב ברנדן מארי, באתר ספוטיפיי ברנדן מארי, באתר MusicBrainz (באנגלית) ברנדן מארי, באתר דיזר ברנדן מארי, באתר Discogs (באנגלית) ברנדן מארי, באתר Genius ערך זה הוא קצרמר בנושא מוזיקאים ובנושא אירלנד. אתם מוזמנים לתרום לוויקיפדיה ולהרחיב אותו.
איירפודס

אייר פודס (באנגלית: AirPods) הן אוזניות בלוטות' אלחוטיות המיוצרות על ידי חברת אפל. האוזניות מתמקדות בחוויית המשתמש, ומציעות מגוון תכונות, לדוגמה: הסרת אוזניה אחת מהאוזן משהה את המוזיקה ולהפך, ונגיעה כפולה על האוזנייה תפעיל את העוזרת Siri. כדי ליהנות ממירב הפונקציונליות של האייר פודס, נדרש אייפון עם מערכת הפעלה iOS 10.2 ומעלה, מחשב מק עם מערכת הפעלה macOS Sierra ומעלה, או Apple Watch עם מערכת הפעלה 3 WatchOS ומעלה. האוזניות מסונכרנות באופן אוטומטי באמצעות iCloud, כך שהמשתמש יכול לעבור בקלות בין מכשירים שונים של חברת אפל. הן יכולות לנגן אודיו גם באמצעות Bluetooth 4.0 ומעלה, כך שניתן להשתמש בהם עם מכשירי אנדרואיד. בשנת 2019 החל שיווק גרסת "איירפודס פרו". האוזניות מגיעות עם שבב ייחודי בשם W1 אשר מסייע לייעל את השימוש בסוללה. השבב יודע גם להתמקד בקול מהמיקרופונים ולסנן רעשים. האוזניות מכילות חיישן מגע שמאפשר מענה לשיחות, ושימוש בעוזרת הקולית סירי. הסוללה מחזיקה 24 שעות המתנה ו-5 שעות שימוש רצוף. 15 דקות טעינה יספקו ל-3 שעות של שימוש. האוזניות מאוחסנות ונטענות בתוך קופסה ייעודית, שנטענת באמצעות כבל Lightning. הקופסה מכילה שבב GPS, ובמקרה של אבדה ניתן לדעת את המיקום של הקופסה בעזרת אחד המכשירים המסונכרנים לאוזניות. מעבד W1 2 רמקולים 2 מיקרופונים חיישן מגע חיישן קרבה (IR) ותנועה סוללת ליתיום באוזניה 93mAh מדיה וקבצים בנושא איירפודס בוויקישיתוף אתר האינטרנט הרשמי של איירפודס (באנגלית)
The Beatles 1967-1970

1967-1970 (נקרא גם האלבום הכחול) הוא אלבום אוסף של להיטיה הגדולים של להקת הביטלס מהשנים 1967 ועד 1970. האלבום יצא לאור יחד עם האלבום The Beatles 1962-1966 (או האלבום האדום), שכלל את הלהיטים מהשנים 1962 ועד 1966. עטיפת האלבום מראה את חברי הביטלס ב-1970, בהשוואה לתמונתם מ-1962 שמופיעה על האלבומים Please Please Me ו-1962–1966. צילום זה היה אמור להיות על עטיפת האלבום Let It Be אבל בסופו של דבר הוא הופיע על אלבום זה. כל השירים נכתבו והולחנו על ידי ג'ון לנון ופול מקרטני (למעט היכן שמצוין אחרת).  מידע על האלבום The Beatles 1967-1970 באתר MusicBrainz מידע על האלבום The Beatles 1967-1970 באתר AllMusic האלבום The Beatles 1967-1970 באתר Discogs
עונת 2016 בגביע ליברטדורס

עונת 2016 בגביע ליברטדורס הייתה העונה ה-57 של התחרות הדרום-אמריקאית לקבוצות כדורגל, והיא אורגנה על ידי CONMEBOL. המשחק הראשון התקיים ב-2 בפברואר 2016 והתחרות הסתיימה ב-27 ביולי 2016. בתחרות השתתפו 38 קבוצות מכל מדינות חברי הארגון ומקסיקו. התחרות הסתיימה בניצחון של אתלטיקו נסיונל, וזאת בפעם השנייה בתולדות המועדון. בתחרות השתתפו 38 קבוצות: ארגנטינה - 6 ברזיל - 5 אקוודור, קולומביה, פרו, צ'ילה,בוליביה,אורוגוואי, פרגוואי, ונצואלה, מקסיקו- 3 (כל אחת) בתחילה 12 קבוצות (1 מכל המדינות המשתתפות ו-2 מברזיל) התחרו על 6 מקומות במשחקי הבתים. בשלב הראשון הקבוצות חולקו ל-8 בתים, ושתי קבוצות מכל בית העפילו לשלב השני. החל מהשלב השני הקבוצות שיחקו בשיטת נוקאאוט. בכל השלבים נערכו משחק בית ומשחק חוץ. על ניצחון הוענקו שלוש נקודות ועל תיקו נקודה בודדת. במידה ומספר קבוצות בבית סיימו עם אותו מספר נקודות, ההכרעה הייתה נקבעת לפי סדר חשיבותם של התנאים הבאים: יתרון בהפרש שערים, יתרון בשערים שנכבשו, חוק שערי חוץ, בעיטות עונשין. בסדרת הגמר חוק שערי חוץ לא בתוקף. במקומו הייתה תוספת זמן ובעיטות עונשין במידת הצורך. הקבוצות דורגו בהתאם להישגיהן בשלב הבתים: 1-8 מנצחות הבית, 9-16 הקבוצות שסיימו במקום השני. בזכות שער חוץ לאחר בעיטות עונשין מדיה וקבצים בנושא עונת 2016 בגביע ליברטדורס בוויקישיתוף אתר האינטרנט הרשמי של עונת 2016 בגביע ליברטדורס פרטים על התחרות עונת 2016 בגביע ליברטדורס, ברשת החברתית פייסבוק
קטרפילר די-8

קטרפילר די-8 (באנגלית: Caterpillar D8) הוא דחפור זחלי בינוני-גדול תוצרת חברת קטרפילר, ארצות הברית. הדחפור שוקל כ-40 טונות (88,000 ליברות) ובעל עוצמה של 320 כ"ס (240 קילוואט). הוא נמצא בין הקטרפילר די-7 לקטרפילר די-9 מבחינת גודל וביצועים, ונחשב לדחפור הבינוני הגדול ביותר שקטרפילר מייצרת (ה-D9 נחשב כבר לדחפור כבד). 1935: דחפור ה-RD8 פותח. 1937: הקידומת "R" הושמטה וה-D8 הושק רשמית. 1940: פותחה סדרת 2U בה המנוע שודרג מ-132 כ"ס ל-148 כ"ס. 1950: עיצוב הרשת הקדמית של הרדיאטור בצורה מעוגלת, ששרדה עד 1982, אז פותח ה-D8L. 1955: הופסק הייצור של סדרת H1 של ה-D8, הוחלפה ב-D8E ו-D8D בעלי 191 כ"ס. ל-D8D היה ממיר מומנט ול-D8E תמסורת הנעה ישירה. 1956: ה-D8D הוחלף ב-D8G וה-D8E הוחלף ב-D8F. 1958: הושק ה-D8H עם 235 כ"ס. 1965: הספק המנוע של ה-D8H שודרג ל-270 כ"ס. 1970: הספק המנוע של ה-D8H שודרג ל-380 כ"ס. 1974: ה-D8H הוחלף ב-D8K ולו 300 כ"ס. 1982: ה-D8K מוחלף ב-D8L. ה-D8L הוא בעל זר מניע ומערכת הינע מוגבהים, ומנוע בהספק של 335 כ"ס. 1984: פותח דגם ה-D8L-SA שיועד בעיקר לחקלאות ובעל יכולת לרתום מגוון התקנים חקלאיים. 1987: ה-D8L הוחלף ב-D8N שלו היגוי דיפרנציאלי. 1996: ה-D8N הוחלף ב-D8R שלו 305 כ"ס. 2000: ה-D8R סדרה 2 החליף את ה-D8R. 2004: ה-D8T החליף את ה-D8R סדרה 2. ל-D8T מנוע ACERT 15 בהספק 310 כ"ס. בהמשך שופר ההספק ל-320 כ"ס. CAT D8R מדיה וקבצים בנושא קטרפילר די-8 בוויקישיתוף דחפור D8T (אורכב 06.01.2017 בארכיון Wayback Machine) - סדרת טרקטורים זחליים D, באתר קטרפילר מפרט טכני של ה-D8T, באתר קטרפילר Drawbar pull, במהירות 0.1 קמ"ש. הנתונים בטבלה לקוחים מהמפרט הרשמי של ה-D8T באתר של קטרפילר. אוחזר: 17 בדצמבר 2016. ערך זה הוא קצרמר בנושא הנדסה ובנושא טכנולוגיה. אתם מוזמנים לתרום לוויקיפדיה ולהרחיב אותו.
ראש ממשלת אלג'יריה

ראש ממשלת אלג'יריה מתמנה על ידי נשיא אלג'יריה, ובהמלצתם של שרים ונציגי ממשלה, שראש הממשלה החדש הציע אותם בעצמו. מועצת העם הלאומית של אלג'יריה חייבת לאשר את התהליך החוקתי של מינוי הממשלה החדשה, ולא - המועצה מתפזרת וראש הממשלה חייב להתפטר. אין הגבלות על מספר הכהונות של ראש ממשלת אלג'יריה, והכהונה הארוכה ביותר הייתה של מוחמד בן אחמד עבד אל-ע'ני, בין השנים 1984-1979. ביוני 2021 הושבע איימן בן עבד א-רחמאן לתפקיד ראש ממשלת אלג'יריה כפוליטיקאי עצמאי. לראש ממשלת אלג'יריה יש סמכויות מפורשות הנתונות לו לפי חוקת אלג'יריה. להלן מספר סמכויות שמהן נהנה ראש ממשלת אלג'יריה: לאחר שראש הממשלה ממונה על ידי נשיא אלג'יריה, ראש הממשלה הנבחר ממליץ לנשיא על האנשים שיהיו השרים בממשלתו. ראש הממשלה נפגש עם ראשי מדינות ונציגים ודואג לארח אותם באלג'יריה. ראש הממשלה עורך ביקורים רשמיים מטעם ממשלת אלג'יריה ברחבי העולם. ראש הממשלה רשאי לפטר שרים ולהוביל חקיקה בתחומים. ראש הממשלה אחראי להוביל בשם ממשלתו חקיקה בנושאים שונים, כמו כלכלה, חקלאות ועוד. על ראש הממשלה מוטלת האחריות ליצור אמנות והסכמים בין אלג'יריה למדינות שונות. נשיא אלג'יריה מדיה וקבצים בנושא ראש ממשלת אלג'יריה בוויקישיתוף אתר האינטרנט הרשמי של ראש ממשלת אלג'יריה (בערבית ובצרפתית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
השפעת קרני גמא על ציפורני החתול (סרט)

השפעת קרני גמא על ציפורני החתול (באנגלית: The Effect of Gamma Rays on Man-in-the-Moon Marigolds) הוא סרט דרמה אמריקאי משנת 1972 המבוסס על מחזה בשם זה שזכה בפרס פוליצר מאת פול זינדל. פול ניומן הפיק וביים את הסרט בו משתתפות אשתו ג'ואן וודוורד ובתו נל. ג'ואן וודוורד זכתה עבור משחקה בסרט זה בפרס השחקנית הטובה ביותר בפסטיבל הקולנוע בקאן ב-1973 והייתה מועמדת לפרס גלובוס הזהב. המחזה והסרט מתארים דרמה משפחתית אצל משפחה חד-הורית לא מתפקדת עם אם המתקשה לנהל את חייה וחיי שתי בנותיה. בתפקיד הבת הגדולה משחקת רוברטה וואלאך, בתו של אלי וולך ובתפקיד הבת הקטנה - נל פוטס בתם של וודוורד וניומן ששיחקה עם אמה גם בסרט רייצ'ל, רייצ'ל. ביאטריס (בטי) הנסדורפר (ג'ואן וודוורד) היא אלמנה הגרה בבית מוזנח ומתקשה לנהל את חייה ואת שתי בנותיה רות (רוברטה וולך) ומטילדה (טילי) (נל פוטס). רות הבכורה היאה טיפוס מוחצן, אוהבת להתעסק עם נערים, עונה בחוצפה לאמה ונתקפת לעיתים בזעם שמסתיים בהתקף אפילפטי. טילי היא טיפוס שקט ומופנם. אוהבת את הלימודים ודרכם מנסה להתרחק מהמצוקות בבית. במסגרת הלימודים היא קבלה מהמורה למדעים ארנב. כעת היא עוסקת במחקר על זרעי ציפורני חתול שקבלו מנות שונות של קרני גמא מקובלט 60 וגודלו באותם התנאים. אמה בטי לא מעריכה את מעשיה ומתקשרת לבית הספר שייקחו בחזרה את הארנב המטנף את הבית. בטי היא טיפוס לא יציב, מתלבשת ברישול, מעשנת כבדה ומכורה לאלכוהול ולתרופות. נוטה להשתמש באלימות מילולית וידועה בבית הספר כ"בטי המטורללת" (Betty the Loon). היא מקוננת כל הזמן על גורלה המר וחולמת לפתוח בית תה בו יגישו בנותיה עוגות ממעשי ידיה אבל הבנק מסרב לתת לה הלוואה לשם כך וכן גם גיסה. בטי נאלצת להשכיר חדר לקשישים סיעודיים הנמצאים בסוף דרכם. כעת נמצאת אצלה קשישה המכונה "נני" שאינה מדברת ובטי שופכת עליה את כל תסכוליה. עבודת המחקר של טילי נבחרה בתוך חמש העבודות המצטיינות. טילי מבקשת מבטי לבוא לטקס הצגת העבודות המצטיינות. בטי מסרבת אבל לאחר מכן מסכימה. היא מתלבשת ומתמרקת ומבקשת מרות להישאר בבית ולשמור על הקשישה. כשרות מסרבת מתפתחת מריבה קולנית שבסופה אומרת רות לאמה שתדע שבבית הספר מכנים אותה "בטי המטורללת". ברגע זה מתחולל שינוי בדעתה של בטי, היא מתחילה לשתות, הורגת את הארנב ומנסה להחזיר את הקשישה למשפחתה ולבסוף מגיע שתוייה לבית הספר ואומרת לטילי לפני האנשים ההמומים כמה שהיא גאה בה. טילי מסבירה את תוצאות מחקרה שהוא אלגוריה למצבה. הזרעים שספגו הכי הרבה קרינה לא נבטו. אלה שספגו כמות קטנה לא נפגעו. אלה שספגו כמות בינונית נבטו אך הופיע ביניהם מוטציות - גבעולים ענקיים, עלים בעלי צורות שונות ופריחה כפולה וכי יבוא יום והאנושות תכיר בכוחו של האטום ויהיה עולם טוב יותר. "השפעת קרני גמא על ציפורני החתול", במסד הנתונים הקולנועיים IMDb (באנגלית) "השפעת קרני גמא על ציפורני החתול", באתר AllMovie (באנגלית) "השפעת קרני גמא על ציפורני החתול", באתר Rotten Tomatoes (באנגלית) "השפעת קרני גמא על ציפורני החתול", במסד הנתונים הקולנועיים KinoPoisk (ברוסית) קדימון לסרט השפעת קרני גאמא על ציפורני החתול, באתר יוטיוב השפעת קרני הגמא באקדמיה לאמנויות המופע 2015, באתר יוטיוב
חסאפיקו

חַסַאפִּיקוֹ (ביוונית: χασάπικο) הוא ריקוד יווני מסורתי. הוא קרוי גם "חַסַאפִּיקוֹס חוֹרוֹס" (χασάπικος χόρος) או חַסַאפִּיקוֹס". המקור מהמילה Kasap בשפה הטורקית שפירושה קַצָּב (מוכר בשר, קרוב לעברית). מקור הריקוד הוא בחברי גילדת-הקצבים בקונסטנטינופול בתקופה הביזנטית. הגרסה האיטית של הריקוד קרויה חַסַאפִּיקוֹ וָרִי (χασάπικο βαρύ) או חַסַאפִּיקוֹס וָריס, ובדרך כלל מבוצעת בקצב של 4/4. הגרסה המהירה נקראת גְרִיגוֹרוֹ חַסַאפִּיקוֹ (γρηγορός χασάπικος), גְרִיגוֹרוֹס חַסַאפִּיקוֹס, מַקֶלַּרִיוֹס חוֹרוֹס (μακελλάριος χορός) או חַסַפּוֹסֶרבִיקוֹ (χασαποσέρβικο). השם חַסַפּוֹסֶרבִיקוֹ מעיד על השפעה סרבית ובלקנית-סלאבית על הריקוד. הגרסה המהירה הזו מבוצעת בדרך כלל בקצב של 2/4 וקשורה למנגינות הכליזמרים היהודיים חאסאפיקו הוא הבסיס לריקוד הסירטאקי. סרטון המדגים את ריקוד החסאפיקו, אתר [יוטיוב], 19.4.2012 הקשר היהודי, מנגינה של חַסַפּוֹסֶרבִיקוֹ משולבת עם מנגינת השיר הבה נגילה no. 16 Politikos Hasapikos ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
מוחמד א-זווארי

מוחמד א-זווארי (בערבית: محمد الزواري; תעתיק מדויק: מחמד אלזוארי; 1967 – 15 בדצמבר 2016) היה מהנדס תעופה חבר תנועת חמאס, שהתמחה בפיתוח כלי טיס בלתי מאוישים לחמאס ולחזבאללה ונהרג בהתנקשות בתוניסיה. הוא נחשב חבר בתנועת האחים המוסלמים בתוניסיה, שהייתה ידועה כיריבה של הממשל המקומי. קשריו עם הקבוצה אילצו אותו לעזוב לסוריה בשנת 1991, אך חזר לאחר הדחתו של הנשיא התוניסאי לשעבר זין אל-עאבדין בן עלי ב-2011. זווארי ידוע כמי שהדריך מפעילי מזל"טים ליד ביתו בעיר הדרומית של ספאקס. ב-15 בדצמבר 2016 נורה למוות במכוניתו, ליד ביתו בתוניסיה. משטרת תוניסיה אמרה שהצליחה לתפוס ארבע מכוניות שכורות ואקדחים עם משתיקי קול שבהן השתמשו בפעולה. הזרוע הצבאית של חמאס, גדודי עז א-דין אל-קסאם, שא-זווארי נמנה עם אנשיה, טענה ש"המוסד" עומד מאחורי הריגתו של א-זווארי. בעקבות הריגתו של מהנדס חמאס, מוחמד א-זווארי, ראש ממשלת תוניסיה הדיח את מושל מחוז ספאקס, יוסף א-שאהד, ובכירים במנגנוני הביטחון במחוז. זאת ברקע התרעומת הציבורית. ב-22 בדצמבר פרסמה ממשלת תוניסיה הודעה רשמית על מעורבות של "גורמים זרים" בהריגת א-זווארי. שר הפנים של תוניסיה, אל-האדי מג'דוב, ציין כי יש ראיות למעורבות של ארגון זר בפעולה. רועי קייס, בנה מל"טים לחמאס וחיזבאללה: צפו במומחה הטיסה שחוסל בפעולה שמיוחסת למוסד, באתר ynet, 17 בדצמבר 2016 ג'קי חורי, דיווחים בתוניסיה: מהנדס תעופה מקורב לחמאס נרצח על ידי אלמונים, באתר הארץ, 16 בדצמבר 2016 אסף גבור, חמאס מאשימה את ישראל: 'דם המהנדס לא נשפך לשווא', באתר nrg‏, 17 בדצמבר 2016 רועי קייס, חיזבאללה למשפחת המהנדס שחוסל: "טביעות אצבע ישראליות", באתר ynet, 23 בדצמבר 2016 רועי קייס, תוניסיה: "המחסלים גויסו במסווה של חיפוש עוזרים לסרטים", באתר ynet, 19 בדצמבר 2016 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ArtScroll

ArtScroll (ארטסקרול) היא המחלקה לתרגומים, ספרי מקור וספרי פרשנות מנקודת מבט יהודית אורתודוקסית של הוצאת ספרים מסורה שבסיסה היה בברוקלין, ניו יורק, ובשנים האחרונות עברה לראהווי (אנ'), ניו ג'רזי. עורכיה הראשיים של ארטסקרול-מסורה הם הרבנים נתן שערמאן (אנ') ומאיר זלוטוביץ. בשנת 1975 עסק מאיר זלוטוביץ, בוגר מתיבתא תפארת ירושלים, בניהול סטודיו לגרפיקה בניו יורק בשם ArtScroll Studios שהפיק בעיקר חוברות. נתן שרמן, אז מנהלה של ישיבת קרלין סטולין בבורו פארק, קיבל המלצות על יכולות העריכה הלשונית וההפקה של זלוטוביץ' ושיתף עמו פעולה בכמה פרויקטים. בסוף אותה שנה, חברו הקרוב של זלוטוביץ', הרב מאיר פוגל, נפטר בשנתו. הדבר עורר את זלוטוביץ' לחפש כיצד להנציח ולכבד את זכרו. חג הפורים היה במרחק של כמה חודשים והוא החליט לכתוב תרגום ופירוש באנגלית למגילת אסתר וביקש משרמן לכתוב את המבוא. הספר ראה אור לקראת יום השלושים לפטירת החבר וזכה להצלחה גדולה, המהדורה הראשונה נמכרה ב-20,000 עותקים בתוך חודשיים. בעקבות ההצלחה קיבלו השניים את ברכתם של הרבנים יעקב קמנצקי ומשה פיינשטיין ורבנים נוספים ליצור תרגומים ופירושים לשאר חמש המגילות. בהמשך הפיקו תרגומים ופירושים לחמישה חומשי תורה לנביאים וכתובים, לסידור התפילה ולמחזורים. לשישה סדרי משנה, ופרויקט הדגל על התלמוד הבבלי שהתפרסם ברחבי העולם כ"ש"ס שוטנשטיין", על שם הפילנתרופ ג'רום שוטנשטיין שמימן חלק ניכר מעלות ההפקה. הבנקאי אדמונד ספרא מימן חלק מהפקת הגרסה הצרפתית של המהדורה שזכתה בהמשך לתרגומים לשפות נוספות. בהמשך, תרגמו גם את התלמוד הירושלמי, מדרש רבה ועוד הרבה ספרים קלאסיים. ב-25 השנים הראשונות לפעילותה פרסמה ארטסקרול-מסורה למעלה מ-700 ספרים, כולל רומנים, ספרי היסטוריה, ביוגרפיות, ספרי ילדים וספרי לימוד; והיא נחשבת כיום לאחת מהוצאות הספרים הגדולות של ספרים יהודיים בארצות הברית. ספרי ההוצאה מאופיינים באלמנטים עיצוביים קבועים, גופנים קבועים ופריסת עמוד זהה ואופיינית לכל אחת מסדרות ההוצאה. ארטסקרול הואשמה רבות בצנזורה למטרות דתיות, בתרגום או ישירות. לדוגמה, בתרגום לשיר השירים הושמטו התיאורים המיניים ותחת זאת הוצגו באנגלית הפירושים המדרשיים שלהם. כך גם נמחקה פרשנות הרשב"ם לבראשית א' ה', שאינה עולה בקנה אחד עם ההלכה המקובלת לגבי מועד תחילת היום, והקטעים ברש"י המתייחסים לתיקוני סופרים בתורה. גם הפרשנות לסידור וביוגרפיות שונות (למשל של רש"ר הירש) גונו כמוטים לכיוון ההשקפה החרדית העכשווית. אתר האינטרנט הרשמי של ArtScroll (באנגלית) מידע על ArtScroll בקטלוג הספרייה הלאומית ריאיון עם הרב נתן שרמן על חזונה של ארטסקרול (באנגלית) Yoel Finkelman. Artscroll revolution ארטסקרול (חברה), דף שער בספרייה הלאומית Pious Censorship,‏ Jewish Review of Books, קיץ 2016.
דייוויד פרידמן

האם התכוונתם ל... דייוויד פרידמן (שגריר) – עורך דין יהודי-אמריקאי, שגריר ארצות הברית בישראל דייוויד פרידמן (כלכלן) – כלכלן יהודי-אמריקאי דייוויד פרידמן (מוזיקאי) – מוזיקאי אמריקאי דייוויד פרידמן (מפיק) – מפיק סרטים אמריקאי דייוויד פרידמן (שחקן) – שחקן אמריקאי דוד פרידמן
טירנים מפוארים

טירנים מפוארים (שם מדעי: Onychorhynchidae) היא משפחת ציפורי שיר, מיערות דרום ומרכז אמריקה. בעבר היא נכללה במשפחת הטירניים ובמשפחת הטיטירדיים. כמה חוקרים מסווגים את שלושת הסוגים שלה במשפחה עצמאית, אך חוקרים רבים רואים בהם מינים של טירניים אמיתיים. הם בלי מספר מאפיינים קטנים ששונים משאר הטירניים, אך הם דומים להם במראה (למעט הציצה המפוארת שנתנה להם את שמם). חיים ביערות על הענפים הנמוכים וצדים חרקים בקבוצות. הם בעלי צבעים אדמוניים וזהובים, ראש גדול עם מקור קטן מחודד וציוצם חזק וצייצני. משפחה טירנים מפוארים (Onychorhynchidae) סוג Onychorhynchus מין Onychorhynchus coronatus מין Onychorhynchus mexicanus מין Onychorhynchus occidentalis מין Onychorhynchus swainsoni סוג Myiobius מין Myiobius villosus מין Myiobius sulphureipygius מין Myiobius barbatus מין Myiobius atricaudus סוג ומין יחיד Terenotriccus erythrurus טירנים מפוארים, באתר GBIF (באנגלית)
פיפירטיים

פיפירטיים (שם מדעי: Pipritidae) הם משפחת ציפורי שיר קטנות הקרובות למשפחת המנקיניים. במשפחה זו סוג יחיד - פיפירט (Piprites) ובו 3 מינים. סוג זה שויך בעבר למשפחת המנקיניים ואחר כך למשפחת הטירניים הגדולה, אך עברו למשפחה עצמאית על פי כמה ארגונים כמו ה"American Ornithologists' Union". אלו עופות קטנים בעלי ראשים אדומים, מקורים קצרים וצהובים והם חיים בין ענפי העצים של היער הטרופי בחבורות קטנות, מחפשים חרקים לציד. Piprites chloris Piprites griseiceps Piprites pileata מדיה וקבצים בנושא פיפירטיים בוויקישיתוף פיפירטיים, באתר ITIS (באנגלית) פיפירטיים, באתר NCBI (באנגלית) פיפירטיים, באתר Animal Diversity Web (באנגלית) פיפירטיים, באתר GBIF (באנגלית)
מלנופרדיים

מלנופרדיים (שם מדעי: Melanopareiidae) הם משפחה של ציפורי שיר החיים ביערות באזורים טרופיים של אמריקה הדרומית ובה סוג יחיד - מלנופרד (Melanopareia) ו-4 מינים. הם קרובי משפחתם של הטופקוליים ובעבר שויכו למשפחה, אך בעקבות מחקרים חדשים שויכו למשפחה עצמאית. אורכם של ציפורים אלה 14-16 ס"מ והם בעלי ראש בהיר עם פסים שחורים לאורכו. הם בעלי זנבות ארוכים יחסית בעלי חזה גדול. הם חיים רוב הזמן על הקרקע וניזונים בעיקר מחרקים. הם חיים בקבוצות קטנות ומקננים בן שיחים נמוכים, על עלים גדולים או על ענפי דקלים ומקימים קן גבוה. Melanopareia torquata Melanopareia maximiliani Melanopareia elegans Melanopareia maranonica מדיה וקבצים בנושא מלנופרדיים בוויקישיתוף מלנופרדיים, באתר ITIS (באנגלית) מלנופרדיים, באתר NCBI (באנגלית) מלנופרדיים, באתר האנציקלופדיה של החיים (באנגלית) מלנופרדיים, באתר GBIF (באנגלית)